CELEX: 62008TN0265
Language: lv
Date: 2008-07-04 00:00:00
Title: Lieta T-265/08: Prasība, kas celta 2008. gada 4. jūlijā — Vācija/Komisija

30.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 223/56
            
         Prasība, kas celta 2008. gada 4. jūlijā — Vācija/Komisija
   (Lieta T-265/08)
   (2008/C 223/99)
   Tiesvedības valoda — vācu
   Lietas dalībnieki
   
      Prasītāja: Vācijas Federatīvā Republika (pārstāvji — M. Lumma un U. Karpenstein, advokāts)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atzīt par spēkā neesošu Komisijas 2008. gada 30. aprīļa Lēmumu C(2008) 1690, galīgā redakcija, par Eiropas Reģionālās attīstības fonda (ERAF) finansējuma samazinājumu darbības programmai 1. mērķa reģionā Tīringenē Vācijas Federatīvajā Republikā (1994.–1999.);
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Ar apstrīdēto lēmumu Komisija ir samazinājusi ERAF finanšu atbalstu darbības programmai 1. mērķa reģionā Tīringenē Vācijas Federatīvajā Republikā (1994.–1999.).
   Savas prasības pamatojumam prasītāja izvirza četrus pamatus.
   Pirmkārt, tā apgalvo, ka Komisija nav pienācīgi ņēmusi vērā nozīmīgus faktus saistībā ar attiecīgās darbības programmas 2.1. prioritātes asi (Mazo un vidējo uzņēmumu atbalsta pasākumi: atbalsts ieguldījumiem ražošanā).
   Otrkārt, prasītāja apgalvo, ka ir pārkāpts Regulas (EEK) Nr. 4253/88 (1) 24. panta 2. punkts, jo nav pieļauti pārkāpumi šī panta nozīmē. Šajā sakarā tā it īpaši apgalvo, ka šī norma nedod tiesības Komisijai veikt finanšu korekcijas saistībā ar vadības kļūdām vai iespējami neatbilstošām vadības un kontroles sistēmām.
   Papildus tam prasītāja norāda, ka Komisija nav tiesīga veikt ekstrapolētu finanšu korektūru saskaņā ar Regulu Nr. 4253/88, jo tās 24. pants attiecas uz konkrētiem gadījumiem un skaitliski nosakāmām summām, un nevis uz hipotētiskiem secinājumiem par atklātām vadības kļūdām saistībā ar sistemātiskiem vadības trūkumiem.
   Visbeidzot, prasītāja apgalvo, ka, pat pamatojoties uz ekstrapolētas finanšu korektūras pieņemamību, ir izdarīts Regulas Nr. 4253/88 23. un 24. panta pārkāpums, jo ekstrapolācija esot nepareiza. Šajā sakarā tiek apgalvots, ka Komisijai neesot vajadzējis veikt ekstrapolāciju, pamatojoties uz Eiropas Kopienu Revīzijas palātas vērtējumu par trūkumiem, ka Komisija esot līdzatbildīga par pašas izteiktajiem pārmetumiem un ka izskatāmās ekstrapolācijas esot pretrunā ar samērīguma principu.
   
      (1)  Padomes 1988. gada 19. decembra Regula (EEK) Nr. 4253/88, ar ko paredz īstenošanas noteikumus Regulai (EEK) Nr. 2052/88 attiecībā uz struktūrfondu, struktūrfondu un Eiropas Investīciju bankas un citu pastāvošo finansēšanas instrumentu darbības koordināciju (OV L 374, 1. lpp.).